Vilius Vytautas Bėčius

Vilius Vytautas Bėčius (1937 m. gegužės 10 d. Ločiai, Nemunėlio Radviliškio valsčius – 2001 m. gegužės 25 d. Kaunas) – Lietuvos agronomas, biomedicinos mokslų daktaras.

Biografija 
1961 m. baigė Lietuvos žemės ūkio akademiją. 1968 m. žemės ūkio mokslų kandidatas.

Nuo 1961 m. Lietuvos žemės ūkio akademijos (nuo 1996 m. Lietuvos žemės ūkio universitetas) dėstytojas, 1983–1988 m. Augalininkystės katedros vedėjas, nuo 1970 m. docentas. 1978–1982 m. dėstė Gvinėjoje.

Nuo 1995 m. Lietuvos ūkio partijos, nuo 1999 m. Lietuvos valstiečių partijos narys.

Mokslinė veikla 
Mokslinio darbo svarbiausia kryptis – žemės ūkio augalų selekcija ir sėklininkystė. Kartu su kt. sukūrė nebyrančių pašarinių žirnių veisles: „Kiblukai“, „Molinukai“, „Greitieji“, „Tomiai“.

Bibliografija 
 Taikomosios ir specialiosios genetikos kursas, vadovėlis, 1981 m., prancūzų kalba
 Pašarinių morkų priešsėjinis sėklų paruošimas ir sėja, 1995 m.

Šaltiniai 

Lietuvos žemės ūkio teoretikai
Lietuvos selekcininkai